|  |  |  |
| --- | --- | --- |
| Prvi.jpg | | 24. V 2021. Број **156/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **мај 2021.** |

**Просјечна плата након опорезивања у априлу 978 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 475 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство*,693 КМ**

Просјечна мјесечна плата након опорезивања у Републици Српскојисплаћена у априлу 2021. године износила је978 КМ, док је просјечна мјесечна бруто плата износила 1 518 КМ.

Просјечна плата након опорезивања исплаћена у априлу 2021. у односу на исти мјесец претходне године номинално је већа за 3,4%, а реално за 2,8%, док је у односу на март 2021. номинално остала на истом нивоу, а реално је већа за 0,7%.

Посматрано по подручјима, у априлу 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 475 КМ, а најнижа просјечна плата након опорезивања у априлу 2021. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,693 КМ.

У априлу 2021. године, у односу на април 2020, највећи номинални раст плате након опорезивања забиљежен је у подручјима *Умјетност, забава и рекреација* 11,4%, *Стручне, научне и техничке дјелатности* 9,0%и *Грађевинарство* 7,6%.

У истом периоду смањење плате након опорезивања, у номиналном износу, забиљежено је у подручјима *Дјелатности пружања смјештаја, припреме и послуживања хране, хотелијерство и угоститељство* 0,2% и *Информације и комуникације* 0,1%.

KM



Графикон 1. Просјечнe платe након опорезивања по мјесецима

**Мјесечна инфлација у априлу 2021. године -0,7%**

**Годишња инфлација (IV 2021/IV 2020) 0,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2021. године у односу на претходни мјесец у просјеку су ниже за 0,7%, док су у односу на исти мјесец претходне године у просјеку више за 0,6%.

Од 12 главних одјељака производа и услуга, више цијене на годишњем нивоу забиљежене су у осам, ниже цијене у два, док су цијене у два одјељка остале непромијењене.

Највећи годишњи раст цијена у априлу 2021. године, забиљежен је у одјељку *Превоз* 5,6%, због виших цијена у групи Горива и мазива од 10,2%, затим уодјељку *Алкохолна пића и дуван* 1,7%, усљед виших цијена у групи Дуван од 2,1%, затим у одјељку *Становање* 0,6%, усљед повећања у групи Течна горива од 9,0%, потом у одјељку *Намјештај и покућство* 0,5%, због виших цијена у групама Већи алати и опрема од 2,5% и Намјештај од 1,9%, затим у одјељку *Храна и безалкохолна пића* 0,4% усљед виших цијена у групи Уља и масноће од 18,5%, те у одјељку *Ресторани и хотели* 0,3%, због виших цијена у групи Услуге у ресторанима и кафићима од 0,3%. Повећање од по 0,1% забиљежено је у одјељку *Здравство* због виших цијена у групи Ванболничке услуге од 2,5% и у одјељку *Остала добра и услуге* због виших цијена у групи Сатови и накит од 2,9%.

У одјељцима *Рекреација и култура* и *Образовање* цијене су у просјеку остале непромијењене.

Највећи пад цијена на годишњем нивоу, у априлу 2021. године, забиљежен је у одјељку *Одјећа и обућа* 11,2%, усљед сезонских снижења конфекције и обуће током године, док је смањење од 0,1% забиљежено у одјељку *Комуникације,* усљед нижих цијена у групи Телефонска и телефакс опрема од 2,2%.

Графикон 2. Мјесечна и годишња инфлација

**Десезонирана индустријска производња (IV 2021/III 2021) већа 4,9%**

**Календарски прилагођена индустријска производња (IV 2021/IV 2020) већа 27,2%**

**Десезонирана индустријска производња** у априлу 2021. године у поређењу са мартом 2021. године већа је за 4,9%. У истом периоду у подручју Производњa и снабдијевањe електричном енергијом, гасом, паром и климатизацијa остварен је раст од 24,7%, у подручју Вађењe руда и камена раст од 2,1%, док је у подручју Прерађивачкa индустрија забиљежен пад од 5,6%.

**Календарски прилагођена** индустријска производња у Републици Српској у априлу 2021. године у поређењу са априлом 2020. године већа је за 27,2%. У истом периоду у подручју Прерађивачкa индустријa остварен је раст од 39,7%, у подручју

Производњa и снабдијевањe електричном енергијом, гасом, паром и климатизацијa раст од 32,3%, док је у подручју Вађењe руда и камена забиљежен је пад од 21,4%.

Графикон 3. Индекси индустријске производње, април 2017 – април 2021. (∅2015=100)

**Број запослених у индустрији (I-IV 2021/ I-IV 2020) мањи за 3,0%**

**Број запослених у индустрији** у априлу 2021. године у односу на март 2021. године већи је за 0,1%, у односу на просјечан мјесечни број запослених у 2020. години мањи је за 1,7% и у односу на исти мјесец прошле године мањи је за 2,4%.

Број запослених у индустрији у периоду јануар – април 2021. године, у односу на исти период прошле године мањи је за 3,0%. У истом периоду у подручју *Вађење руда и камена* забиљежен је пад од 0,7%, у подручју *Прерађивачка индустрија* пад од 1,9% и у подручју *Производња и снабдијевање електричном енергијом, гасом, паром и климатизација* забиљежен падод 11,1%.

**Извоз (I-IV 2021/I-IV 2020) порастао за 24,9%, увоз повећан за 14,8%**

**Покривеност увоза извозом 81,9%**

У периоду јануар - април 2021. године остварен је извоз у вриједности од милијарду и 307 милиона КМ, што је за 24,9% више него у периоду јануар - април 2020. године, те увоз у вриједности од милијарду и 595 милиона КМ, што је за 14,8% више него у периоду јануар - април 2020, док је проценат покривености увоза извозом износио 81,9%.

У априлу 2021. године остварен је извоз у вриједности од 352 милиона КМ, што је за 61,2% више него у истом мјесецу 2020. године, те увоз у вриједности од 456 милиона КМ што је за 55,7% више него у априлу 2020. године.

У погледу географске дистрибуције робне размјене Републикe Српскe са иностранством, у периоду јануар - април 2021. године, највише се извозило у Хрватску и то у вриједности од 200 милиона КМ, односно 15,3% и у Италију 191 милион КМ, односно 14,6% од укупно оствареног извоза. У истом периоду, највише се увозило из Србије и то у вриједности од 287 милионa КМ, односно 18,0% и из Италије, у вриједности од 239 милиона КМ, односно 15,0% од укупно оствареног увоза.

Посматрано по групама производа, у периоду јануар - април 2021. године, највеће учешће у извозу остварује електрична енергија са 116 милиона КМ, што износи 8,9% од укупног извоза, док највеће учешће у увозу остварују лијекови, са укупном вриједношћу од 69 милиона КМ, што износи 4,3% од укупног увоза.

хиљ. КМ

2020

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |